OpenLLM-France/wikimedia huggingface dataset:
# Florencita-(Sm)

La florencita-(Sm) és un mineral de la classe dels fosfats, que pertany al grup de la plumbogummita.

## Característiques

La florencita-(Sm) és un fosfat de fórmula química SmAl₃(PO₄)₂(OH)₆. Va ser aprovada com a espècie vàlida per l'Associació Mineralògica Internacional l'any 2009. Cristal·litza en el sistema trigonal. La seva duresa a l'escala de Mohs és 5,5 a 6. És l'anàleg amb samari de la florencita-(Ce) i la waylandita. Aquest mineral és una combinació única d'elements, sent el segon mineral amb samari dominant després de la monazita-(Sm).
Segons la classificació de Nickel-Strunz, la florencita-(Sm) pertany a «08.BL: Fosfats, etc. amb anions addicionals, sense H₂O, amb cations de mida mitjana i gran, (OH, etc.):RO₄ = 3:1» juntament amb els següents minerals: beudantita, corkita, hidalgoïta, hinsdalita, kemmlitzita, svanbergita, woodhouseïta, gal·lobeudantita, arsenogoyazita, arsenogorceixita, arsenocrandal·lita, benauita, crandal·lita, dussertita, eylettersita, gorceixita, goyazita, kintoreïta, philipsbornita, plumbogummita, segnitita, springcreekita, arsenoflorencita-(La), arsenoflorencita-(Nd), arsenoflorencita-(Ce), florencita-(Ce), florencita-(La), florencita-(Nd), waylandita, zaïrita, arsenowaylandita, graulichita-(Ce), viitaniemiïta i pattersonita.

## Formació i jaciments

Va ser descoberta a l'àrea de Svodovyi, al llac Grubependity, a la república de Komi (Districte Federal del Nord-oest, Rússia), l'únic indret on ha estat trobada.

## Referències

* ↑ «Florencite-(Sm)» (en anglès). Mindat. [Consulta: 24 setembre 2016].
# Font del Reig

La Font del Reig és una surgència del terme municipal de Monistrol de Calders, al Moianès.
Està situada a 464 metres d'altitud, a l'esquerra de la riera de Sant Joan, a migdia del Camp del Xei i al peu dels horts de la Baga del Solà. És a prop i a llevant del poble de Monistrol de Calders i uns 45 metres a llevant de la Font del Pere Negre, als peus del mateix marge.

## Bibliografia

* ERILL I PINYOT, Gustau, GUAL I PURTÍ, Jordi (fotografies) i MANENT I ORISTRELL, Llibert (cartografia). Monistrol de Calders: El poble dels pagesos enginyers. Moià-Monistrol de Calders: Gràfiques Ister. Ajuntament de Monistrol de Calders, 2006. (Col·lecció Pedra i aigua, 1). DL. B-54.339/2006
* PERARNAU I LLORENS, Jaume i PIÑERO I SUBIRANA, Jordi. Monistrol de Calders. La seva història i el seu patrimoni. Monistrol de Calders: Ajuntament de Monistrol de Calders, 1993. Sense ISBN.
# Font del Raget d'en Ramon

L'abans anomenada Font del Raget d'en Ramon es troba al Parc de la Serralada Litoral, la qual ara duu el nom de la Font dels Caçadors perquè aquests s'hi aturaven sovint per esmorzar.

## Entorn i descripció

Segons consta en una petita placa, la va arranjar la Societat de Caçador del Maresme, que hi va fer dues piques de factura senzilla com a abeuradors per a la fauna. La mina que la proveïa (del tipus de vall oberta), encara presenta un cert interès: el portal està en relatiu bon estat i té un arc de nivell a plec de llibre que ja hauria d'haver caigut, ja que el brancal de la dreta està parcialment destruït (probablement en intentar entrar-hi algú a dins). El sostre és de construcció robusta, fet amb pedres de bona mida, però un esfondrament a pocs metres de la boca fa que ara no ragi. El tram inicial de la galeria és net i a terra queden restes de tub de gerrer.

## Accés

És ubicada a Premià de Dalt, al camí que ressegueix el torrent del Bon Jesús. Situats al Mirador de la Cornisa, seguim 350 metres amunt fins a trobar a la dreta l'inici d'aquest camí. Tres petits rocs a terra, uns metres dins del bosc, ens n'indiquen el punt correcte. La font és 350 metres més endavant, a tocar del camí i a l'esquerra. Coordenades: x=444194 y=4596249 z=398.

## Referències

* 1 2 3 Triquell i Salomé, Adrià, 2012. Parc de la Serralada Litoral (Història i Itineraris). Editorial Piolet, Barcelona. ISBN 9788415075615. Pàg. 123.

## Enllaços externs

* Llibre-Guia de la Serralada Litoral - Història i itineraris Arxivat 2015-11-17 a Wayback Machine. (català)
# Festival de Jarocin

El Festival de Jarocin va ser un dels festivals europeus de música rock més grans i importants de la dècada del 1980, i el festival de música alternativa més gran dels països del Pacte de Varsòvia.

## Història

Fundat l'any 1980, el festival es basava en l'anterior Wielkopolskie Rytmy Młodych («Els ritmes de la joventut de la Gran Polònia»), que s'organitzava a la ciutat de Jarocin des de 1970. El festival de Jarocin es va inspirar pel que fa a la seva organització i ambient en el famós Festival de Woodstock, per la qual cosa de vegades se l'anomena «el Woodstock polonès». Tenia una durada de 3 dies i se celebrava normalment a principis d'agost. El Festival de Jarocin va atreure milers de seguidors, l'any 1986 n'hi havia més de 30.000, que s'hostatjaven en tendes de campanya i venien a escoltar música que s'escoltava poc a la ràdio i televisió polonesa.
Al festival hi havia grups de blues, rock, heavy metal, punk rock i reggae. Les bandes actuaven en dos escenaris, el més gran situat al camp de futbol. El públic portava radiocassets per a gravar la música i aprofitar l'ocasió per gravar i distribuir en cassets la música que sonava poc als mitjans de comunicació oficials.
El Festival de Jarocin va perdre la seva popularitat a principis dels anys 1990, després de l'enfonsament del Bloc de l'Est i el consegüent accés més fàcil a la música alternativa. El 1994, després d'avalots i enfrontaments amb la policia, es va suspendre el festival. Es va reprendre de nou l'any 2005.
El festival va tenir un paper important en l'escena punk polonesa, amb Nocne Szczury, una de les primeres bandes de punk de la República Popular de Polònia, que va ser la primera banda de punk rock que hi va actuar el 1980. Al Festival de Jarocin hi van tocar grups com Dżem, TSA, KSU, Armia, Dezerter, Siekiera, Kult, Brygada Kryzys, Kat, Sztywny Pal Azji, Acid Drinkers, Koniec Świata, New Model Army, Therapy?, The Misfits Babayaga Ojo i Feeling B.

## Referències

* ↑ Viktor Grotowicz, Michael G. Esch (Übersetzer): Jarocin - das polnische Woodstock in Dieter Bringen, Krzysztof Ruchniewicz (Hrsg.), Länderbericht Polen, Bundeszentrale für politische Bildung, Bonn 2009, ISBN 978-3-593-38991-2
* ↑ «JAROCIN 1986-88 foto: Grzegorz Karnas», 21-02-2007. Arxivat de l'original el 2007-02-21. [Consulta: 30 octubre 2022].
* ↑ «Historia | Jarocin Festiwal 2012». Jarocinfestiwal.pl. Arxivat de l'original el 2013-04-16. [Consulta: 29 juny 2012].
* ↑ «Wyborcza.pl». [Consulta: 30 octubre 2022].
# Force of Arms

Force of Arms és una pel·lícula estatunidenca dirigida per Michael Curtiz i estrenada el 1951.

## Argument

Durant el desembarcament a la costa del sud d'Itàlia, l'hivern del 1943, un sergent estatunidenc s'enamora al front de guerra.

## Repartiment

* William Holden: Sergent Joe 'Pete' Peterson
* Nancy Olson: Tinent Eleanor MacKay
* Frank Lovejoy: Major Blackford
* Gene Evans: Sergent Smiley 'Mac' McFee
* Dick Wesson: Kleiner
* Paul Picerni: Sheridan
* Katherine Warren: Major Waldron
* Ross Ford: Hooker
* Ron Hagerthy: Minto
* Argentina Brunetti: Signora Maduvalli
* Philip Carey: Sergent Fred Miller
# DORIS (sistema satel·litari)

DORIS és un sistema satel·litari francès que es fa servir per determinar òrbites de satèl·lits (per exemple TOPEX/Poseidon) i per posicionament. El nom és un acrònim de "Doppler Orbitography and Radiopositioning Integrated by Satellite" o, en francès Détermination d'Orbite et Radiopositionnement Intégré par Satellite.

## Referències

* ↑ «Doppler Orbitography and Radiopositioning Integrated by Satellite» (en anglès). Geoscience Australia. Australian Government. [Consulta: 8 abril 2022].
* ↑ «Les satellites porteurs du système Doris» (en francès). Centre National d'Études Spatiales. [Consulta: 8 abril 2022].
# Dalälven

El Dalälven (literalment: El riu de la vall en suec) és un riu del centre de Suècia, el tercer del país pel que fa a longitud. La seva capçalera està dividida en dues grans branques: l'Österdalälven (al nord-est) i el Västerdalälven (al sud-oest), que s'uneixen a Djurås.
Malgrat estar situat en el que en un mapa semblaria ser el sud del centre del país, el riu ha estat tradicionalment vist com la frontera amb la "Terra del nord" (Norrland), colonitzada pels pobladors suecs (escandinaus) només en els darrers dos segles, i encara de manera molt difusa.

## Transport de troncs

El transport de troncs per aquest riu és documentat des del segle xvii. Un fet destacat fou la prohibició de Carles IX de tallar arbres més a prop d'una milla escandinava de distància de la Mina Falun. Tot i això, fins que es va produir la reforma Storskifte i l'abolició el 1849 dels costums anglesos en relació als productes de fusta, el transport de troncs va romandre a petita escala. Quatre companyies van dominar el transport de la zona: Korsnäs AB, Kopparfors, Stora Enso i la serradora Skutskär.
El pic d'activitat es va produir el 1952, quan es transportaven més de 30 milions de troncs anuals. L'activitat es va allargar fins ben entrat el 1970, quan va baixar progressivament el nivell del riu. El 1973 es va tancar l'activitat i el 1977 les empreses van ser desmantellades.

## Referències

* 1 2 Hellstrand, Gösta. Flottningen i Dalälven: utveckling, teknik, organisation (en swedish). Dalarnas Museum, 1980, p. 18–33,44.
* ↑ Burman, Eva; Eriksson, Henry. Dalälven: från havet till källorna (en swedish). Rabén & Sjögren, 1987, p. 37. ISBN 91-29-58214-8.

## Enllaços externs

* www.dalalven.com (suec)
# Dankmar Adler

Dankmar Adler, (3 de juliol de 1844 – 16 d'abril de 1900 va néixer a Alemanya i va morir a Chicago, Illinois), fou un arquitecte i enginyer americà.
Adler era un arquitecte i enginyer civil que, amb el seu soci Louis Sullivan, va dissenyar molts edificis entre els quals es troben el Chicago Estoc Exchange Building i el Auditorium Building. La signatura de Adler i Sullivan fou instrumental en reedificar Chicago després del gran incendi de la ciutat i era el líder de l'escola d'arquitectura de Chicago. També va ser mestre de Frank Lloyd Wright.

## Referències

* ↑ «Dankmar Adler». Gran Enciclopèdia Catalana. Barcelona: Grup Enciclopèdia Catalana.
# Danjon (cràter)

Danjon és un cràter d'impacte situat a la cara oculta de la Lluna. Es troba a menys d'un diàmetre a l'est-sud-est del cràter més gran Langemak. A l'est-nord-est de Danjon apareix el cràter Perepelkin, i cap al sud es troba el cràter Fermi.
* Fotografia de la missió Apollo 8
* Imatge del Lunar Orbiter 3.
* Cràters satèl·lit
La vora del nord-est de Danjon està coberta per D'Arsonval, un cràter més petit. Danjon se superposa al costat sud-est del cràter satèl·lit lleugerament més petit Danjon X. La vora exterior d'aquest cràter està desgastada i erosionada, sobretot a l'extrem sud, sent el sòl interior irregular i estant marcat per diversos cràters petits.

## Cràters satèl·lit

Per convenció aquests elements són identificats en els mapes lunars posant la lletra en el costat del punt central del cràter que està més proper a Danjon.
| Danjon | Coordenades | Diàmetre |
| J | 12° 48′ S, 125° 36′ E﻿ / ﻿12.8°S,125.6°E﻿ / -12.8; 125.6﻿ (Danjon J) | 23 km |
| K | 13° 48′ S, 125° 06′ E﻿ / ﻿13.8°S,125.1°E﻿ / -13.8; 125.1﻿ (Danjon K) | 17 km |
| M | 13° 54′ S, 124° 06′ E﻿ / ﻿13.9°S,124.1°E﻿ / -13.9; 124.1﻿ (Danjon M) | 12 km |
| X | 10° 00′ S, 122° 48′ E﻿ / ﻿10.0°S,122.8°E﻿ / -10.0; 122.8﻿ (Danjon X) | 65 km |

## Referències

* (WGPSN), IAU Working Group for Planetary System Nomenclature. «Gazetteer of Planetary Nomenclature. 1:1 Million-Scale Maps of the Moon» (en anglès). UAI / USGS, 13-02-2013. [Consulta: 6 abril 2016].
* Andersson, L. E.; Whitaker, E. A.,. NASA Catalogue of Lunar Nomenclature (en anglès). NASA RP-1097, 1982.
* Blue, Jennifer. «Gazetteer of Planetary Nomenclature» (en anglès). USGS, 25-07-2007. [Consulta: 2 gener 2012].
* Bussey, B.; Spudis, P.. The Clementine Atlas of the Moon (en anglès). Nueva York: Cambridge University Press, 2004. ISBN 0-521-81528-2.
* Cocks, Elijah E.; Cocks, Josiah C.. Who's Who on the Moon: A Biographical Dictionary of Lunar Nomenclature (en anglès). Tudor Publishers, 1995. ISBN 0-936389-27-3.
* McDowell, Jonathan. «Lunar Nomenclature» (en anglès). Jonathan's Space Report, 15-07-2007. [Consulta: 2 gener 2012].
* Menzel, D. H.; Minnaert, M.; Levin, B.; Dollfus, A.; Bell, B. «Report on Lunar Nomenclature by The Working Group of Commission 17 of the IAU» (en anglès). Space Science Reviews, 12, 1971, pàg. 136.
* Moore, Patrick. On the Moon (en anglès). Sterling Publishing Co, 2001. ISBN 0-304-35469-4.
* Price, Fred W. The Moon Observer's Handbook (en anglès). Cambridge University Press, 1988. ISBN 0521335000.
* Rükl, Antonín. Atlas of the Moon (en anglès). Kalmbach Books, 1990. ISBN 0-913135-17-8.
* Webb, Rev. T. W.. Celestial Objects for Common Telescopes, 6ª edición revisada (en anglès). Dover, 1962. ISBN 0-486-20917-2.
* Whitaker, Ewen A. Mapping and Naming the Moon (en anglès). Cambridge University Press, 2003. 978-0-521-54414-6.
* Wlasuk, Peter T. Observing the Moon (en anglès). Springer, 2000. ISBN 1-85233-193-3.

## Vegeu també

* Llista de cràters lunars
* Selenografia
# Forces Aliades Somalis

Forces Aliades Somalis (FAS) fou un moviment polític-militar de Somàlia que va lluitar pel control de Jubaland a la segona meitat dels anys noranta.
Muhammad Siyad Hersi, àlies Morgan, amb el suport del Front Nacional Somali (marehan) i el Moviment Patriòtic Somali-facció Gabylow (ogadeni-darod), tenia el control de la major part del Jubaland des del 1993 i de Kismaayo des del 1994 d'on va expulsar al Moviment Patriòtic Somali, facció de Jess (ogadeni) que havia cooperat amb les forces de pau. El març del 1995 l'ONU va deixar el país i els enemics de Morgan (ogadeni, marehan del Front Nacional Somali, i habar gedir principalment) es van agrupar i van formar les Forces Aliades Somalis que finalment van expulsar a Morgan de Kismaayo l'11 de juny de 1999.
L'organització va agafar el nom d'Aliança de la Vall del Juba el 18 de juny del 2001.

## Referències

* ↑ Somalia Assessment, September 1999 Arxivat 2006-02-16 a Wayback Machine. Country Information and Policy Unit, Immigration & Nationality Directorate, Home Office, UK
# Cruzcampo

Cruzcampo és una companyia cervesera amb seu a Sevilla. És la primera empresa cervesera d'Espanya quant a volum de vendes. Actualment és propietat de la multinacional holandesa Heineken.

## Història

Cruzcampo va ser fundada en 1904 pels portuenses Roberto i Tomás Osborne Guezala, de la família andalusa Osborne. L'empresa va ser fundada a Sevilla amb el nom La Cruz del Campo, el nom d'un temple xicotet situat en el que llavors eren els camps que circumdaven Sevilla.
El llegendari rei Gambrinus (Flandes, Bèlgica, segle XII), és el símbol oficial de l'empresa des de 1926.

## Actualitat

En l'actualitat, Cruzcampo forma part de la multinacional holandesa Heineken, que la va comprar a Guinness el 2000. Continua sent la més venuda a Sevilla.
La cervesa Cruzcampo pot adquirir-se en qualsevol punt d'Espanya, ja que la seua distribució no es limita al sud, encara que és a la regió d'Andalusia on és més consumida. Té fàbriques als municipis de Sevilla, Madrid, Jaén, Arano (Navarra) i València.

## Cerveses que fabrica
### Cruzcampo

* Cruzcampo 33 cl Tipus pilsen: graduació 4.8 º .
* Cruzcampo 33 cl "Especial": graduació 5.7 º
* Cruzcampo 33 cl "Pilsen y Especial: Jaén": Cervesa elaborada en exclusiva a Jaén per una cervesa molt demandada a la zona, sobretot, oriental d'Andalusia: El Alcázar.
* Cruzcampo 33 cl "Light": la meitat de graduació (2.4 º) i 30% menys de calories que la Pilsen.
* Cruzcampo "Future": Cervesa en envasos PET d'1 litre. Fins a la data, només s'envasa a la fàbrica de Jaén.
* Cruzcampo "Shandy": Cervesa amb llimonada.
* Cruzcampo Export.
* Big Cruzcampo.
* Cruzcampo Reserva

### Altres

* Amstel (Fundada com "Cervezas El Águila").
* El Alcázar (Llauna 33 cl i 1 Litre), encara que no pertany a Heineken es continua fabricant a la fàbrica de Jaén.
* Latino (Tinto de verano).
* Kaliber: Sense alcohol.
* El León.
* Krone Lager.
* Spieler Pils.

## Enllaços externs

* Lloc web oficial de Cruzcampo Arxivat 2007-10-05 a Wayback Machine.

## Referències

* 1 2 http://www.ucm.es/BUCM/revistas/ghi/02119803/articulos/AGUC0505110163A.PDF
* 1 2 Cuerpo
* ↑ Cruzcampo.es#Sección conocenos Arxivat 2007-10-05 a Wayback Machine. Qui és Gambrinus? (castellà)
* ↑ «Cruzcampo». Arxivat de l'original el 2007-10-05. [Consulta: 20 abril 2010].
* ↑ Heineken llança una altra cervesa per substituir la marca Alcázar - CincoDias.com
# Fornicia albalata

Fornicia albalata és una espècie d'himenòpter de la família Braconidae, que són vespes parasitoides. El nom científic de l'espècie va ser publicat per primera vegada per Ma & Chen el 1994.

## Referències

* ↑ «Fornicia albalata (Ma & Chen, 1994)» (en anglès). Insects catalog Insecta.pro. [Consulta: 22 abril 2019].
# Fornicació

La fornicació és tota mena de relació sexual extramatrimonial o considerada il·lícita. És un concepte rellevant essencialment en el context de la condemna religiosa de tota relació sexual que no vaja dirigida a la procreació dins del matrimoni convenientment sacramentat. No està limitada únicament a la penetració, sinó que també inclou el sexe oral, el sexe anal, i altres formes que l'home o la dona mamprén per a la satisfacció dels seus desitjos sexuals, fantasies sexuals, comerç o un altre fi diferent del considerat legítim.
Per a explicar-ho, alguns prenen en compte les consideracions següents:
* Un casat que té relacions fora del matrimoni, fornica i adultera.
* Un casat que té relacions dins del matrimoni amb fins no procreatius, fornica, però no adultera.
* Un fadrí que té relacions sense ser casat, fornica, però no adultera.

## Origen del mot

La paraula fornicar ve del llatí fornix, que vol dir volta o zona porticada. Sota aquestes voltes se situaven les prostitutes de Roma i la paraula fornícula va esdevenir un eufemisme per referir-se als locals on exercien les prostitutes.
# Fornifília

La fornifília o mobles humans és un tipus de pràctica sexual variant del bondage i de l'objectificació sexual en la qual es crea un moble amb una persona, com a finalitat de la seva objectificació. El terme va ser emprat per primer cop per l'aleshores webmaster d'en Jeff Gord, Aaron Bradley, el 1998.
La fornifília és un tipus extrem de bondage, perquè la persona immobilitzada ho és de forma total i s'espera que permaneixi immòbil per un llarg període. Aquestes persones són sovint emmordassades o situades en una postura que dificulta la respiració i la circulació sanguínia, pel que es fa necessari emprendre mesures de seguretat que garanteixin el benestar dels practicants.

## Referències

* ↑ Ashley Hames, Sin Cities, Tonto Books, 2008, ISBN 0-9556326-0-9, pp. 184–188
* ↑ «The kinks of virtual men». The Times of India, 15-04-2007 [Consulta: 3 agost 2015].

## Enllaços externs

* Pàgina de PMF de House of Gord, empresa creada per Jeff Gord
# Fornot

Fornot és un paratge del terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Rivert, al límit amb l'ambit del de Torallola.
Està situat al nord-oest de Torallola, al nord de la falca del terme de Salàs de Pallars entremig del territori de Conca de Dalt. És a la dreta de la llau de l'Obaga i del barranc del Solà, i també a la dreta del barranc que forma la troba dels dos anteriors: el barranc de Vilanova. És a ponent d'Aspós i al sud-oest de Gavatx
# Casa de Pescadors (Sant Pol de Mar)

Casa de Pescadors és una casa del municipi de Sant Pol de Mar (Maresme) inclosa en l'Inventari del Patrimoni Arquitectònic Català.

## Descripció

Hi ha a la porta de la façana principal de la Casa de Pescadors, de cara al mar, un estuc, de petites dimensions, de color de fons blau amb vermell i blanc al damunt, representa, a l'esquerra, la vila de Sant Pol sobre els turons del massís de Montnegre que davallen fins al mar, i al centre, una barca de vela i cinc pescadors.
A la part inferior esquerra hi ha la inscripció de tres noms: B. Germà, C. Simón i S. Rovira.
Tant el tema com el sistema de representar-lo pertanyen a un noucentisme plàcid, inspirat en el món ideal mediterrani o els seus habitants.
Es troba molt mal conservat, a punt de caure tot i un petit arranjament a base de ciment. A les parets laterals de la Casa de Pescadors hi ha també dues pintures de Darius Vilàs, actualment emblanquinades.

## Història

La inscripció dels tres noms (B. Germà, C. Simón i S. Rovira) pertanyen a tres pescadors de Sant Pol enriquits, que encarregaren un estucat amb la representació al·legòrica de la vila pescadora.
Al mateix temps, encarregaren les dues pintures de les parets laterals, de tema religiós, malmeses durant la guerra civil.
La Casa de Pescadors era el lloc on antigament es guardaven els bous que arrossegaven les barques, on es tenyien les xarxes i on vivien els palers.

## Referències

* 1 2 3 4 5 6 7 «Casa de Pescadors». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 12 desembre 2012].
# Cap de Franz Kafka

El Cap de Franz Kafka (en txec: Hlava Franze Kafky), també conegut com Estàtua de Kafka, és una escultura a l'aire lliure obra de David Černý que simbolitza l'escriptor txec en llengua alemanya Franz Kafka i que està instal·lada en una de les entrades del centre comercial Quadrio a Praga, la República Txeca. L'escultura cinètica fa 11 metres d'alçària i consta de 42 plafons en rotació. Cada capa és mecanitzada i rota de manera individual. L'estàtua va ser inaugurada el 31 d'octubre de 2014.
Existeix una versió anterior de l'obra, feta pel mateix artista, anomenada METALmorphosis. De dimensions inferiors, es troba al Whitehall Corporate Center de Charlotte, Carolina del Nord (Estats Units) i va ser inaugurada l'any 2007.

## Galeria

* Escultura durant la rotació individual dels plafons
* Escultura vista des del centre comercial Quadria, amb el Palau de Škoda al fons
* Estàtua de nit

## Referències

* ↑ «Statue of Kafka». Prague.eu, 02-03-2017. [Consulta: 5 abril 2017].
* ↑ «Zraky kolemjdoucích přitahuje unikátní pohyblivá hlava od Davida Černého –» (en txec). Novinky.cz. Arxivat de l'original el 2017-04-06. [Consulta: 5 abril 2017].
* ↑ «Hlava Franze Kafky v Praze u Národní třídy | Drobné památky» (en txec). Drobnepamatky.cz. [Consulta: 5 abril 2017].
* ↑ «Kafkovu sochu pro komplex na Národní třídě vyrobil David Černý | Hospodářské noviny (IHNED.cz)» (en txec). Art.ihned.cz, 31-10-2014. [Consulta: 5 abril 2017].
* ↑ «Franz Kafka Statue | Shopping center Quadrio». Quadrio.cz. [Consulta: 5 abril 2017].
* ↑ «Franz Kafka's Spinning Head in Downtown Prague» (en anglès). Atlas Obscura. [Consulta: 17 juny 2019].
* ↑ «New David Cerny sculpture, Metalmorphosis, unveiled in Charlotte», 25-09-2007.
# Homicide Watch

Homicide Watch és una pàgina web nord-americana creada l'any 2010. La pàgina actualitza diàriament la informació sobre els assassinats que es produeixen en el Districte de Columbia. Per aconseguir-ho utilitza, reportatges originals, documents legals de les corts, registres policials, mitjans i xarxes socials, així com l'ajuda de les víctimes, amics, familiars, veïns i tot aquell que hi vulgui col·laborar.
Va ser fundada per Chris Amico, periodista i dissenyador web, i Laura Amico, exreportera a The Press Democrat a Santa Rosa, California, on s'encarregava dels assassinats a Washington. Aquesta iniciativa va sorgir amb la intenció de donar visibilitat al crim a una ciutat on, de mitjana, es produeix un assassinat cada dos dies.

## Premis

* L'any 2012, aquesta iniciativa va ser premiada per la Online News Association dels Estats Units amb el Knight Public Service Award.
* L'any 2012 va ser guanyador del ''Open Gov"

## Referències

* ↑ Carr, David «Innovation in Journalism Goes Begging for Support». The New York Times, 09-09-2012 [Consulta: 15 març 2014].
* ↑ «An Evening for Celebrating Innovation». ONA 12 San Francisco Conference Awards. [Consulta: 15 març 2014].
* ↑ L'any 2012 va ser guanyador del ''Open Gov". [Consulta: 17 de març de 2014]

## Enllaços externs

* Web oficial Homicide Watch